Rekomendacijos po endodontinio gydymo Laikinas vainiko užpildas po endodontinio gydymo būna hermetiškas iki 2 savaičių. Per šį laiką jis turi būti pakeistas nuolatine restauracija (plombine medžiaga, stiklo pluošto ar metaliniu kaiščiu pagal indikacijas), kurias nurodo protezuojantis gydytojas odontologas. Būtini danties klinikinis sekimas bei radiologinė kontrolė po 6, 12 mėn. ir 1 kartą metuose 4 metus. Net ir nejausdami jokių simptomų šiais išvardintais periodais turite atvykti pas gydytoją odontologą apžiūrai ir rentgeno nuotraukos atlikimui ir įvertinimui. Danties prognozę blogina: a) nepalanki pradinė gydomo danties diagnozė (kaulinio audinio destrukcija šaknies viršūnės srityje, šaknies viršūnės rezorbcija, tikroji cista, kombinuota endodontinė – kraštinio periodonto patologija); b) simptominis dantis prieš gydymą turi didesnę tikimybę skaudėti ir po endodontinio gydymo procedūrų; c) šaknų kanaluose esantys atsparūs, nesunaikinami įprastiniais medikamentais mikroorganizmai; d) antrinis kariesas; e) danties vainiko pažeidimas apimantis mezialinį, okliuzinį ir distalinį paviršius; f) vertikalus šaknies skilimas; g) buvusi danties trauma; h) pralaidus vainikinis užpildas Rekomendacijos po endodontinio pergydymo Laikinas vainiko užpildas po endodontinio pergydymo gali būti hermetiškas iki 2 sav. Per šį laiką jis turi būti pakeistas nuolatine restauracija (plombine medžiaga, stiklo pluošto ar metaliniu kaiščiu pagal indikacijas), kurias nurodo protezuojantis gydytojas odontologas). Kokybiška nuolatinė danties restauracija padidina endodontinio pergydymo sėkmę. Būtini danties klinikinis sekimas bei radiologinė kontrolė po 6, 12 mėn. ir 1 kartą metuose 4 metus. Vertinama danties simptomatika, matuojamos dantenų kišenės, rentgeno nuotraukoje vertinamas kaulinio audinio destrukcijos apie šaknų viršūnes dydis (konstatuojamas mažėjimas, jokio pokyčio arba didėjimas). Todėl net ir nejausdami jokių simptomų, nurodytais periodais turite atvykti pas gydytoją odontologą apžiūrai ir rentgeno nuotraukos atlikimui ir įvertinimui. Jeigu atlikus konservatyvų endodontinį pergydymą, nestebimas kaulo destrukcijos gijimas šaknies viršūnės srityje (2-4 metų laikotarpiu), tuomet rekomenduojama taikyti chirurginį gydymo metodą. Jeigu ir šis gydymo metodas nesėkmingas, tada dantis – šalinamas.